Tefal CY851130 COOK4ME+
Multifunkčný hrniec Tefal CY851130 Cook4Me+ je niečo ako Superman medzi nami bežnými smrteľníkmi. Tento nenahraditeľný pomocník zvládne v kuchyni hneď niekoľko úloh – poslúži ako pomalý hrniec, ryžovar či parný hrniec. Vaše obľúbené jedlá s ním uvaríte až niekoľkonásobne rýchlejšie a ľahšie. Že v kuchyni patríte medzi (večných) začiatočníkov? Aj v takom prípade si inteligentný hrniec Cook4Me+ zamilujete. Spoločne s integrovanými receptami vás totiž varením prevedie krok za krokom. Príprava chutných pokrmov tak bude hračka!
Široké možnosti nastavenia
Môžete vyberať zo 4 režimov varenia. Možnosť Ingrediencie využijete, keď varíte konkrétnu surovinu. Danú surovinu jednoducho vyberiete zo zoznamu na digitálnej obrazovke, nastavíte jej hmotnosť a potom už to necháte na hrnci. Pod režimom Recepty sa skrýva 150 rôznych receptov na sladké i slané jedlá. Obľúbené jedlá si uložte pod režim Obľúbené, budete ich tak mať hneď poruke. Vďaka možnosti Vlastné nastavenia si uvaríte pokrm presne podľa svojho gusta. Ďalej je hrniec vybavený 6 možnosťami nastavenia varenia (tlak, para, opekanie, pomalý ohrev, varenie, ohrev).
Kľúčové vlastnosti:
- 150 zabudovaných receptov
- Varte na základe výberu ingrediencií, ktoré máte práve v chladničke
- Varte podľa uložených obľúbených jedál
- Varte podľa vlastného (manuálneho) nastavenia
6 možností nastavení varenia:
- Varenie v pare
- Tlakové varenie
- Varenie s 3 úrovňami teploty – pomalý ohrev, mierny var, opekanie
Vaše obľúbené domáce jedlá s ním uvaríte až niekoľkonásobne rýchlejšie a jednoduchšie.
Bleskurýchlo a ľahko pripravené jedlá
Ponáhľate sa? S hrncom Tefal CY851130 Cook4Me+ viac ako 120 receptov uvaríte pod 15 minút. Stačí vložiť ingrediencie, zatvoriť veko a Cook4Me+ už za vás urobí všetku prácu. Nie je potrebné nič sledovať, len počkať na zvukovú signalizáciu. S tlakovým varením budete mať hotovo až o 80 % rýchlejšie. Ak by vás hrniec svojou rýchlosťou prekvapil a vy ešte nemali hlad, nič sa nedeje. Hrniec jedlo udrží teplé po dlhú dobu. Manipuláciu uľahčuje odnímateľná nádoba s tepelne izolovanými držadlami. Uvarený obed si v nej tak rovno môžete priniesť na stôl.
Vyberte si z predprogramovaných receptov
Bojujete s ukladaním receptov? S hrncom Tefal CY851130 Cook4Me+ môžete zabudnúť na neprehľadné vedenie denníka. Vystačíte si totiž so 150 predprogramovanými receptami. Nech už plánujete pripravovať predjedlo, hlavný chod, či dezert, v takej širokej ponuke si iste vyberiete.
Nechajte sa pri varení viesť
S inteligentným panelom bude varenie zábava! Váš osobný asistent prispôsobí recept počtu stravníkov a pomocou pokynov zobrazovaných na displeji vás prevedie celým procesom varenia.
Naraz pripravte jedlo až pre 6 osôb
Či už pripravujete obed pre 2 osoby, alebo očakávate početnú návštevu až 6 ľudí, v hrnci Cook4Me+ s kapacitou 6 l pohodlne uvaríte dostatočné množstvo jedla v každej situácii.
Jednoduché používanie a ľahká údržba
Hrniec sa veľmi pohodlne obsluhuje, na jeho uzatváranie ani otváranie nie je potrebná veľká sila. Nádobu aj vnútornú pokrievku môžete pohodlne umyť v umývačke. V príslušenstve nájdete naparovací kôš.
Varenie s multifunkčným hrncom Tefal Cook4Me+
Opraviteľnosť 10 rokov
Spoločnosť Tefal sa zapojila do boja proti znečisťovaniu životného prostredia a proti produkcii zbytočného odpadu. Zaviazala sa, že bude schopná opraviť väčšinu svojich produktov po dobu 10 rokov.